Document ID: /roh_data/filtered/fineweb-2-filterrobots_roh.jsonl.gz/55824

La Regenza ha approvà la dumonda da la fundaziun ARGO per ina contribuziun chantunala da construcziun a favur dal lavuratori protegì per persunas cun impediments a Casti. Sco ch'ella scriva en ina communicaziun garantescha ella ina contribuziun da maximalmain 459'600 francs per remplazzar il stgaudament, per montar in nov implant fotovoltaic, sco er per reparar il tetg plat. Enstagl dal stgaudament d'ieli duai dar ina pumpa da stgaudar cun aria ed aua.
Renovaziuns Sustegn dal chantun per lavuratori protegì a Casti
RTR novitads 09:00